Projecte Lleure i Deures - Fundació Lotus\nSuport a l’infància\nSovint els més petits són els que, d’una manera indirecta pateixen més la manca de temps dels seus pares, la manca de recursos econòmics o la manca d’atenció. Els nens i nenes de les famílies en situació econòmica i social precària queden desatesos sense voler-ho, més enllà de l’horari escolar, fins que els pares arriben de la feina, a la nit.\nAquest projecte ofereix als nens i nenes d’aquestes famílies la possibilitat d’estar en un espai acollidor fent els deures de l’escola i altres activitats extraescolars de lleure com treballs manuals, jocs de taula o activitats físiques, amb persones preparades per donar-los suport i acolliment.\nEl Projecte està dirigit a nens i nenes de 7 a 12 anys i es porta a terme quan surten de l’escola, de 17.30h a 19.30h de la tarda.\nAquest projecte vol servir tota la comarca del Maresme. La Fundació Lotus Blau treballa en col·laboració amb treballadores socials de diferents Ajuntaments de la Comarca per contactar amb els infants que es puguin beneficiar del projecte.\nLa Fundació Lotus Blau implementa els drets dels infants en la seva política d’actuació. El projecte Lleure i Deures posa en pràctica els drets de la infància establerts en la convenció de l’ONU. Aquests són: Dret a la participació, Dret a la no discriminació, Dret a la protecció i Dret a l’educació. Especialment, per la naturalesa de l’activitat, als principis del dret a l’educació, a la no discriminació i a la protecció.\nDonar atenció i suport a nens i nenes de 7 a 12 anys en situació de risc durant les hores extraescolars\nAjudar a l’estructura familiar d’aquests nens i nenes a gestionar els horaris laborals i d’atenció als seus fills\nContribuir en una educació en valors i bon tracte als nens i nenes que estan en risc de marginació social\nDisminuir el fracàs escolar i fomentar en la millora de la convivència\nUs podeu adreçar a un dels nostres centres:\nMataró: c/ Sant Antoni, 42. 08301 Mataró (Barcelona)\nBarcelona: c/ Mateu, 7. 08012. Barcelona.\nUs podeu posar en contacte mitjançant el nostra formulari de contacte:\nMataró: +34 93 790 23 21\nBarcelona: +34 93 790 23 21


Barcelona 25 de enero del 2021. 09:14\nEl 15 d'abril del 2020 va morir una tia nostra amb 87 anys. Era vidua i sense fills, sempre l´havíem cuidat nosatres. Ens va llegar un pis i un pàrking. Després de molts mesos de reclamacions i espera perquè tot estava aturat, vàrem fer l'escriptura i vàrem pagar un 20% aproximadament del valor del pis i del pàrking, una gran despesa.\nA l'anar a buscar tota la documentació, el gestor ens va indicar que havien aplicat l'article 28 de la Llei hipotecària del 1946 que diu que "las inscripciones no surtirán efecto respecto a terceros hasta transcurridos dos años desde la muerte de la causante", a causa del qual als possibles compradors els deneguen la hipoteca.\nAquesta llei es va fer al 1946 per si algú que anava a les Amèriques i allà tenia algun fill després pogués reclamar, o així ho entenem nosaltres. Aquest article es veu que ningú el fa constar, gairebe ningú; ni APIs ni gestors saben que existeix. El cas és que ara, després d'haver-ne pagat el 20%, no podem vendre el pis. És cert que podríem fer un lloguer amb opció de compra, però creiem que es una llei molt injusta i hauria de desaparèixer, i no entenen per què alguns empleats del registre la posen i uns altres no.


Pàgina d'inici\tAgenda\tLa natura es desperta\n11 de març - Montseny (Vallès Oriental)\nLa primavera no només la sang altera, també trastoca biològicament els boscos. L'esclat de l'estació fa variar l'activitat de la fauna. Arriben ocells i n'hi ha que marxen, alguns insectes reprenen el seu cicle vital; comencen les primeres floracions i hi ha plantes que creixen. La sortida anomenada "La natura es desperta" resseguirà els boscos del Montseny per poder apreciar aquest canvi estacional.\nLa dificultat de l'itinerari és mitjana. Cal inscripció prèvia i es recomana calçat còmode per caminar i cantimplora amb aigua. El lloc de trobada és a la plaça de la vila del Montseny, a les 10 h. El preu de la sortida, que s'allargarà fins a les 13 h, és de 3 € per als adults; els menors de fins a 6 anys, gratuït; entre 6 i 16 anys i majors de 65 anys, 2 €, i es fa un 10% de descompte per a les famílies nombroses i per als membres del Cercle de Voluntaris dels Parcs Naturals.\nPreu: Adults 3 € | Menors de 6 anys, gratuït | Entre 6 i 16 anys i majors de 65 anys, 2 €\nWeb de la Xarxa de Parcs Naturals


La Diputació recomana ampliar la capacitat del clavegueram de Moià - Regió7 :: El Diari de la Catalunya Central\nLa Diputació recomana ampliar la capacitat del clavegueram de Moià\nMoià hauria d'ampliar la capacitat hidràulica de la xarxa de clavegueram en determinats sectors per absorbir tota l'aigua que rep. Així ho constata el Pla Director del clavegueram, que ha elaborat la Diputació de Barcelona, i que ja ha entregat a l'Ajuntament amb les conclusions pertinents.\nL'estudi previ ha consistit en inventariar tots els pous de registre i les canonades de la xarxa, se n'han descrit les característiques, i s'ha analitzat quin és el seu estat de conservació. De tot plegat, n'ha sortit un pla d'actuació amb diverses intervencions previstes, que tindrien un cost global aproximat de 2,1 milions d'euros. En general, les mesures passen per ampliar els diàmetres de diferents col·lectors de la xarxa, i també es contempla l'adequació d'un sobreeixidor que milloraria el comportament hidràulic en conjunt.\nEls plans directors de xarxes de serveis són una eina de suport a la presa de decisions d'inversió en la millora de determinats serveis.


Atendre a l'animal: Des del primer dia, l'objectiu va ser poder recollir, ajudar, donar recer, aigua i menjar a l'animal que es trobés desemparat i abandonat al carrer.\nSensibilitzar: a les persones, ajuntaments, governants y demés de que els animals són éssers vius, formen part del nostre planeta i sobretot de la nostra societat. A més a més, també ens proporcionen molts beneficis com poden ser: els gossos pigall per a persones invidents, gossos de rescat, de policia, guardians... i els més importants, els acompanyants per aquelles persones que es troben soles, les qual els hi parlen, els hi expliquen les seves penes, alegries i saben que mai els defraudaran.\nMai enviem animals a l'estranger ja que considerem que estem suficientment capacitats per resoldre els nostres problemes.\nMai permetem una adopció si no hi ha un compromís per part de l'adoptant de tractar-lo com un més de la família.\nProporcionar unes condicions òptimes per l'animal, tant d'espai (2 animals per compartiment), com d'alimentació, higiene o assistència veterinària. Tot i així, mai podrem oferir-les-hi el més important de tot: l'afecte d'un amo fidel a la seva mascota.\nOferir atenció 24h a la societat, ja sigui per:\nAssistència social a totes aquelles persones que per causes alienes a la seva voluntat, per causes de mort o de malaltia...o bé per haver de desprendre's del seu gos/gat, sempre que portin el corresponent justificant, ens quedem amb l'animal a canvi d'una aportació mínima destinada al seu manteniment, col·laborant així en una acció social que per primer cop i única actua al Garraf.


Maragall segella el pacte amb el partit d'Elisenda Alamany per fer tàndem | NacióSabadell\nper Sara González, 21 de març de 2019 a les 15:25 |\nSi dilluns era Joan Josep Nuet qui es feia la foto amb la candidatura pactada amb ERC a les eleccions espanyoles, aquest dijous serà la castellarenca Elisenda Alamany qui segellarà l'acord de coalició amb la candidatura d'Ernest Maragall. Ho farà representant Nova, el partit de nou encuny que va impulsar després de deixar els comuns. NacióDigital ja va avançar que el cap de llista dels republicans negociava amb l'exportaveu de Catalunya en Comú fer tàndem a les eleccions municipals de Barcelona del 26 de maig, unes converses que han fructificat. La llista de la candidatura serà ratificada el 30 de març.\nL'acord de coalició entre Maragall i el partit d'Alamany suposarà que la dirigent que públicament ha estat més crítica amb la direcció dels comuns i el rumb del partit d'Ada Colau s'enfrontarà a l'alcaldessa de Barcelona en els comicis municipals. Durant aquest dijous al matí es tancaran els darrers serrells de l'acord i a la tarda signaran Robert Fabregat i Pilar Vallugera, per part d'ERC, i Marc Grau per part de Nova, acompanyat amb altres membres de la formació.\nConscients de la situació de rivalitat electoral que suposa, la direcció dels comuns han intensificat en els darrers dies la crítica a ERC, a qui acusa de negociar amb "trànsfugues" i de no donar suport a iniciatives socials a l'Ajuntament de Barcelona.\nEl partit d'Oriol Junqueras ja fa temps que reivindica que vol ser "la porta d'entrada de nous independentistes" i que està en converses amb els dirigents crítics dels comuns. Després d'haver estat la número dos de Xavier Domènech a les eleccions del 21-D, Alamany va acabar deixant el càrrec de portaveu parlamentària per desavinences amb la línia política de la cúpula de Catalunya en Comú, liderada per Ada Colau. Va impulsar de la mà de Nuet la plataforma crítica Sobiranistes, que ha acabat emancipada dels comuns i que ha tancat una coalició amb ERC per a les eleccions espanyoles. En paral·lel, Alamany i el seu equip han creat Nova, el nou instrument amb què pretén mantenir "l'essència fundacional" de l'espai.\nDe fet, Elisenda Alamany ja va deixar el grup parlamentari de Catalunya en Comú Podem el 20 de febrer i des d'aquell moment és diputada no adscrita. Al seu torn, Nuet ja ha deixat l'escó del Parlament per incorporar-se com a número quatre de la candidatura de Junqueras al Congrés.\nPolítica, eleccions municipals 2019, tàndem, Nova, Elisenda Alamany, partit, pacte, segella, Ernest Maragall


Foto: @beristainxabier El gol decisiu i il·legal de l'Amenàbar\nAmenabar Zarautz 28-27 BM La Roca\nL’equip roquerol tenia un partit molt important a Zarautz i després d'un matx que va tenir durant molts minuts ben controlat es va quedar sense premi.\nL'equip de Guillem Estapé va començar per darrere però amb diferències mínimes i en el tram final de la primera part gràcies a una gran defensa, que va frenar bé els dos principals golejadors locals (Aguirrezabalaga i Torriko) se'n va anar al descans amb avantatge de 10-14.\nA la represa semblava mantenir-se la tònica, i als 9 minuts dominava per 14-20, però els bascos van fer un parcial de 4-0 en sis minuts i es van ficar del tot en el partit. Tot i això els roquerols es van mantenir ferms i a falta de quatre minuts dominaven de tres (24-27), però en aquests quatre minuts finals els bascos empesos pel seu públic van fer un altre parcial de 4-0 marcant el gol de la victòria amb el rellotge a zero de falta directa, de forma totalment il·legal ja que el jugador va xutar quan ja estava a l'aire. I aquest gol ha donat la salvació a l'Amenàbar ja que amb 20 punts a falta de dues jornades no hi ha manera que tres equips el puguin superar.\nIkearriya! @Xabatolaizola @zkeskubaloia pic.twitter.com/AtOLE2b98I\n— Xabier Beristain (@BeristainXabier) 8 de maig de 2016\nEl més destacat de l'equip basc va ser Asier Itzueta amb 10 gols i Ander Torriko amb 5, i per part roquerola Jordi Puig i Eloy Félez amb 5.\nAtlètico Valladolid 31-17 Bordils\nL’equip bordilenc va plantar cara durant molts minuts a l'equip que encapçala la classificació i que és el clar candidat a obtenir el lloc d'ascens directe. De fet va estar ben a punt d'aconseguir-lo en aquesta jornada ja que el Bidasoa va estar a punt de punxar a Ciudad Real on només va poder guanyar d'un gol, i si hagués cedit un punt el títol ja hagués estat per als val·lisoletans. Ara la setmana vinent els dos equips s'enfronten a Irun i a falta de dues jornades estan separats per 4 punts.\nEls homes de Pau Campos van mantenir el marcador igualat, amb una gran defensa i als vint minuts el tenien empatat a 7 gols. Al descans l'equip local va agafar un lleuger avantatge (12-10) i a la represa va sortir en tromba i als deu minuts ja dominava de 9 (20-11), després d'un parcial de 8-1.A partir d'aquí l'equip local ja es va exhibir.\nPer part de l'equip bordilenc, que va jugar sense Nonó, els màxims golejadors van ser Josep Reixach i Arnau Palahí amb 4 gols, i per part local el veterà Fernando Hernández amb 5 gols.\nFernando Hernández vol l'ascens que se'ls va escapar per poc la temporada passada\nAcademia Octavio 26-32 FC Barcelona Lassa B\nL’equip de Lorenzo Rueda va guanyar a la pista del cuer i continua a dos punts del quart classificat i amb aspiracions d'aconseguir encara aquesta posició.\nEls blaugranes van dominar tot el partit arribant al descans amb 11-14 i pràcticament sentenciant-lo a l'inici de la represa quan es van posar 12-18, una diferència de 6 gols que ja van gestionar fins al final.\nEl Barça B demostrant el potencial del seu bloc es va repartir molt bé els gols i 8 jugadors en van marcar 3 o més.


sempre molt més lluny: Pic de Robiñera, últim tres mil del Raül\nPic de Robiñera, últim tres mil del Raül\nEl dissabte, 28 de setembre, sortim de Lleida amb la Neus i l'Aleix P. A Aïnsa ens ajuntem amb la Silvia i l'Aleix B. i el retrobat, després de molt temps, Miquel Àngel. Passem Bielsa i Parzán, i ens desviem cap a l'esquerra, cap al poble de Chisagüés. Allí encarem la pendent pista que porta cap a la font de Pietramula. La pista està bé, només hi ha un parell de bocins molt pendents una mica delicats. A la zona coneguda com a font de Pietramula no hi he trobat mai l'esmentada font, però és clarament identificable perquè hi ha un pronunciat revolt a la dreta i una zona per acampar i/o estacionar vehicles a l'esquerra:\nNo és una sortida més, no. Es tracta d'una sortida organitzada del CEL, el Centre Excursionista de Lleida, en ocasió de l'ascensió al seu darrer tres mil del seu soci Raül C. Així, l'endemà, diumenge 30 de setembre, més de 30 persones del nostre grup comencen a caminar cap al pic de Robiñera:\nA més, hi ha un altre grup de gent d'una altra persona que acaba, però per segona vegada, la llista de tres mils. El dia és radiant i anem guanyant alçada:\nFins al coll de las Puertas, es va seguint el GR. Aquí es pot veure l'Aleix portejant el piolet d'en Juli Soler i Santaló:\nDesprés del coll de las Puertas, ja no hi ha GR i hi ha una gran pedrera. Per sort, el camí continua clarament marcat i ens condueix cap a la carena final:\nDesprés del puja i baixa de la carena, s'arriba al cim. Vistes cap al bocí de carena que acabem de passar:\nVistes cap al massís de la Munia,\nCap a la zona del Montperdut:\nI cap a l'oest, vistes amb la Núria de Mountain Wilderness i la zona del Posets:\nEl piolet d'en Juli Soler i Santaló espera ja l'arribada del seu futur depositari:\nSi voleu entendre una mica més això del piolet, us deixo un video d'un dels seus depositaris, en Jordi.\nEn definitiva, el piolet passa de ma en ma de totes les persones sòcies que han acabat la llista de tres mils del CEL. Aquí, foto dels depositaris que van pujar al Robiñera, excepte d'en Joan Ramon que, com és habitual, tenia pressa:\njosear9893 dimecres, 3 de juny de 2020, a les 12:16:00 CEST


Cambrils commemora 50 anys de promoció turística\nL'Ajuntament commemora mig segle de l'obertura de la primera oficina d'informació i gestió turística a Cambrils\nL'acte de commemoració dels 50 anys de promoció turístics s'ha fet al Patronat de Turisme de Cambrils. | Ajuntament de Cambrils\nCambrils ha commemorat aquest dijous, 5 de desembre, els 50 anys de la primera oficina d'informació i gestió turística al municipi, que va obrir el 1969 a la plaça Creu de la Missió. L'acte, celebrat al Patronat de Turisme, ha estat un reconeixement als pioners de la promoció turística i ha servit per homenatjar els alcaldes, regidors i tècnics que hi han pres durant aquest mig segle.\nAgraïment públic als empresaris pioners de la promoció turística de Cambrils\nL'acte ha servit com a agraïment a la feina i la implicació de l'empresariat cambrilenc que va apostar pel turisme en aquella època amb la creació del Centre d'Iniciatives Turístiques (CIT), que el 1984 es va transformar en el Patronat Municipal de Turisme. La celebració ha consistit en els parlaments de l'alcaldessa, Camí Mendoza; la regidora de Turisme, Marta Borràs, i el representant dels empresaris, Lluís Dalmau.\nDurant la celebració també s'ha descobert una placa commemorativa a l'interior de l'oficina, s'ha projectat un vídeo sobre l'evolució del turisme, i la gerent del Patronat de Turisme ha repassat els fets més significatius de l'últim segle en relació al turisme i la gastronomia.\nEl Centre d'Iniciatives Turístiques, llavor del Patronat Municipal de Turisme\nEl Centre d'Iniciatives Turístiques va néixer de la mà d'un grup de veïns i empresaris que tenien negocis relacionats amb el sector turístic, que estava en plena efervescència a tot el litoral català a finals de la dècada dels 50. Tot i que va ser una iniciativa privada, l'Ajuntament va contribuir en el projecte amb la cessió dels terrenys de l'oficina i una ajuda econòmica. El primer president del CIT, l'any 1969, va ser Josep Maria Mallol. A l'oficina, Neus Aramburu i posteriorment Montserrat Rebull i Maria Teresa López començaven a atendre un allau de visitants que buscaven allotjament.\nImatge d'arxiu de les lletres promocionals de Cambrils. | TarragonaDigital\nLes primeres accions van ser el concurs de mestres romescaires, un concurs d'eslògans turístics que va guanyar el mític 'Sol, marinada i romesco' o el suport al tradicional concurs de tartanes i el concurs de castells de sorra. Més tard, va arribar el Ralli de Cotxes Antics, les fires i accions promocionals a l'estranger o el suport al Festival de Música i al Festival de Cinema, entre d'altres.\nL'any 1984 neix l'actual Patronat Municipal de Turisme de Cambrils\nEl CIT va funcionar que l'any 1984 es va crear el Patronat Municipal de Turisme de Cambrils, amb Jordi Llort com a primer director, i els empresaris d'entitat es van integrar al Consell Rector d'aquest organisme autònom. Actualment Cambrils és la quarta destinació de Catalunya en pernoctacions i segueix treballant per arribar a més clients potencials, obrir nous mercats i potenciar una oferta que permeti continuar desestacionalitzant la temporada.\n"🌲❗ L’HOSPITALET DE L'INFANT: L'acte d'encesa dels llums de Nadal es farà a cobert" "📚 FORMACIÓ: Nova oferta de cursos de català a Vila-seca"\nAjuntament de Cambrils Camí Mendoza turisme Cambrils


La CORI, ICV-EUiA i Solidaritat Catalana fan campanya electoral pel port de Cambrils - Revista Cambrils\nLa CORI, ICV-EUiA i Solidaritat Catalana fan campanya electoral pel port de Cambrils\nPublicat el Dilluns, 22 de novembre de 2010 13:26h\nAriel Santamaria i els companys de partit, fent campanya pel port de Cambrils ahir al migdia\nA una setmana de les eleccions al Parlament de Catalunya, el port de Cambrils va ser l'escenari ahir diumenge al matí de diferents actes de campanya a càrrec d'alguns partits polítics. Per un costat, a la plaça de Marcel·lí Domingo, ICV-EUiA va muntar una taula des d'on es van repartir fulletons informatius de les propostes electorals del partit. Hi va ser present la número u de la llista d'ICV-EUiA per Tarragona, la cambrilenca Hortènsia Grau, acompanyada del regidor d'ICV de l'Ajuntament de Cambrils, Salvador Matas, així com d'altres membres del partit.\nPer altra banda, just davant de les Escales Reials, s'hi va ubicar Solidaritat Catalana. En aquest punt, també hi va ser present el número deu de la llista per Tarragona, el cambrilenc Eugeni Capella, el qual va repartir informació sobre les propostes electorals de la nova formació política.\nLa formació reusenca CORI, encapçalada pel seu cap de llista Ariel Santamaria també va passejar-se ahir diumenge pel port cambrilenc, repartint el seu programa electoral entre els vianants. El dissabte al matí, CiU també havia d'instal·lar una carpa informativa a les Escales Reials del port, tot i que finalment es va suspendre a causa de la pluja.\nA l'esquerra, Eugeni Capella, de Solidaritat Catalana, repartint informació de la seva campanya\nHortènsia Grau i Salvador Matas, també al port, repartint informació electoral


Els Al.lots de Llevant han estat guardonats per la bona temporada realitzada a la XI Nit de Castells de Valls - CENT PER CENT\nUna delegació de la colla castellera Al•lots de Llevant va ser present aquest passat cap de setmana a Valls, la ciutat tarragonina bressol dels castells, perquè s’hi lliuraven els premis de l’onzena Nit de Castells i la colla manacorina rebia un dels guardons. Més de quatre-centes persones assistiren a la gala que es va fer al teatre de la ciutat per conèixer de primera mà les motivacions que ha tengut el jurat per premiar persones o entitats vinculades al món dels castells en les dotze categories del premi. Des de Red Bull TV, premiats per un vídeo viral del Concurs de Castells que té més de setanta milions de visites, fins els xinesos Xiquets de Hangzou, premiats com a colla de l’any; passant pels Al•lots de Llevant, per passar dels set als vuit pisos; o Gemma Soldevila dins l’apartat de fotografia professional, entre d’altres. El premi dels Al•lots de Llevant consisteix en una senzilla escultura i també en mil quilos de menjar donats per Gallina Blanca que l’entitat manacorina cedirà a l’alberg de transeünts de la Fundació Trobada.\nCarme Rosselló no renovarà la presidència\nEl proper dissabte dia 4 de febrer a les 17:30 es farà al local dels Al•lots de Llevant l’Assemblea General Ordinària en què es triarà nova Junta Directiva i nou Equip Tècnic de l’entitat. La presidenta, Carme Rosselló, acaba el mandat i, després de 5 anys al capdavant, no renovarà el mandat i deixarà el càrrec.\nTorneig Intercasteller de futbol\nEl passat cap de setmana a Cornellà de Llobregat, l’equip de futbol sala dels Al•lots de Llevant ha participat en el Torneig Intercasteller que ve a ser el final de la temporada de vacances per a les colles castelleres. La representació manacorina ha quedat en el 15è lloc de 32 participants.\nprevious post: Troben el cos sense vida de Martí Sunyer\nnext post: Sala La Fornal, la naturalesa de la carn


▷ CAT i SMT | Salut Dental Barcelona\nCAT i SMT\nEl Compromís Articular Temporomandibular (CAT) i la Síndrome del Múscul Temporal (SMT) són patologies funcionals de la boca de causa mecànica / traumàtica.\nS’expliquen com la manca d’espai de la mandíbula i la seva musculatura durant els moviments masticatoris, la parla, la deglució o les postures que adoptem durant les tasques quotidianes. Es pot donar en un costat o en tots dos i les dues patologies poden coexistir i arriben a afectar el 20% de la població, tant en nens com adults.\nAquesta manca d’espai lesiona les branques del nervi trigèmin (el principal nervi de la boca i el cap) que queden atrapades entre el maxilar superior i la mandíbula generant una cadena d’estímuls a les terminacions sensitives generals trigeminals i motores del sistema vegetatiu donant lloc a una sèrie de símptomes que afecten clarament la qualitat de vida del pacient. Existeixen, a més, hàbits, gestos i postures que agreugen la compressió del nervi.\nDOLORS DE CAP: migranyes, cefalees tensionals\nÒTICS i AUDITIUS: inestabilitat, marejos, vertígens, Menière, acúfens / brunzits, hiperacusia, sensació d’orella taponada, picor, dolor, cremor\nOCULARS: ull sec, epífora, fotofòbia, distorsió, dificultat d’enfocament\nMOTORS i SENSITIUS: paràlisi facial perifèrica, ectropion, contractures cervicals, alteracions de la sensibiliat de la cara\nNEUROVEGETATIUS: ansietat, depressió, síndrome de boca ardent, convulsions, nàusees. És més, qualsevol alteració del sistema vegetatiu induïda pel nervi trigémin i les seves connexions amb altres nervis cranials podria estar relacionada amb el CAT o el SMT.\nMalhauradament molts pacients acudeixen a especialistes mèdics (neuròlegs, otorrinos, traumatòlegs, fisioterapeutes, psicòlegs, dentistes no especialitzats) que tracten només el símptoma mitjançant medicaments o fèrules sense afrontar la causa que es troba a la boca. D’aquesta manera només es cronifica la seva patologia sense notar una millora en la qualitat de vida veient-se resignats a conviure amb aquest problema i els efectes secundaris de la medicació.\nEl diagnòstic consisteix a realitzar una exhaustiva història clínica del pacient, una exploració de la boca i l’estudi d’una radiografia panoràmica i de les fotografies i models de la boca del pacient.\nEl tractament és personalitzat i fonamentalment es basa equilibrar la mossegada i la dinàmica mandibular amb tècniques de RNO i evitant a més la compressió de les zones afectades.\nEl pacient després del tractament recuperarà la seva qualitat vida sense dependre de cap medicament.\nSi pels teus símptomes creus que pots estar patint CAT o SMT demana visita a SALUT DENTAL BARCELONA punxant aquí\nDescobreix més sobre el CAT i SMT a:


El jugador del Chelsea que el Madrid li pot prendre al Barça\nEl jugador que queda lliure al juny i que el Reial Madrid li pot haver pres al Barça\nAntonio Rüdiger queda lliure aquest estiu i, tot i l'interès del Barça, el Madrid és l'equip més ben posicionat per fitxar-lo\nRedacció Esports | diumenge, 24 d'abril del 2022, a les 18.25\nAntonio Rüdiger acaba contracte amb el Chelsea el proper 30 de juny, i segons ha anunciat el seu entrenador, Thomas Tuchel, no renovarà amb el club anglès. Després del partit contra el West Ham, així ho ha dit el tècnic alemany: “Vol deixar el club, m’ho ha dit en una conversa privada. Ho hem intentat tot, però no podem lluitar més”. Rüdiger és un dels centrals pretesos pel Barça i d’altres equips de primer nivell europeu.\nEl Reial Madrid és el club més ben posicionat\nEl central alemany, de 29 anys, té moltes opcions per escollir el seu nou equip. Reial Madrid, PSG i Bayern s’han interessat en la seva incorporació. El Barça hi va mostrar interès ja que acaba contracte i per tant no s’hauria de pagar cap tipus de traspàs. De fet, segons diversos mitjans, el club blaugrana podria haver arribat a un principi d’acord amb la parella de Rüdiger a l’eix de la defensa del Chelsea, Andreas Christensen. El problema ara seria que les pretensions econòmiques de Rüdiger són inabastables per al Barça. És per això que hauria entrat en escena el Reial Madrid, que voldria unir el central del Chelsea amb Alaba, que també va arribar lliure el curs passat.\nSegons el periodista Fabrizio Romano, el club blanc és el més ben posicionat per acabar fitxant el central alemany.\nEl Barça hauria tancat el fitxatge de Franck Kessie, migcampista del Milan\nEl Barça perfila l’equip de la propera temporada amb dos reforços a cost zero: Andreas Christensen i Franck Kessie.


Jardins de Montserrat: remodelació d'una zona verda en ple Eixample\nJardins de Montserrat: remodelació d’una zona verda en ple Eixample\nEls Jardins de Montserrat, a Barcelona, seran properament l’escenari d’una altra obra d’Hercal. Delimitat pels carres de Còrsega, Rosselló y Rocafort, aquest espai públic en ple Eixample de Barcelona serà remodelat per millorar el trànsit de vianants i el gaudi de la ciutadania. L’obra abasta 7.662 m2 i integra les voreres perimetrals i els entorns immediats dels equipaments propers.\nEls objectius de l’actuació són múltiples: eliminar barreres arquitectòniques, direccionar la circulació amb una nova geometria dels jardins, potenciar els usos existents i la imatge de jardí, renovar els paviments o facilitar els accessos dels vehicles d’emergència i manteniment, entre d’altres. En general, s’aposta per una renovació que integri els espais, millorant la qualitat de vida al veïnat.\nEls Jardins de Montserrat ocupen mitja illa de l’Eixample, la meitat de la qual serà zona verda\nL’organització funcional dels Jardins de Montserrat canviarà notablement. Es potenciarà un eix diagonal que direccionarà als vianants cap als diferents espais. El central estarà dedicat a l’estada i els jocs per als nens i nenes més grans de dotze anys. Els més petits disposaran de jocs agrupats i diferenciats per edats, així com d’espais per activitats conjuntes i lliures. S’hi incrementaran els usos amb zones com uns horts urbans. A més, davant del centre cívic s’habilitarà un espai circular net d’obstacles on s’hi podrà instal·lar un escenari de manera puntual.\nQuan al sòl, es suavitzaran pendents i s’eliminaran graons, substituïnt-los per rampes. També es renovaran totalment els paviments, diferenciats segons la zona i combinant diferents tipus de formigó, terra, sauló i material antilliscant. La jardineria comptarà amb alguns arbres nous que donaran més coloració a la vegetació. També els parterres del perímetre, que seran plantats amb flors de diferents espècies. Els dels espais interiors comptaran amb heures i arbustos baixos que donaran més permeabilitat visual a tot el conjunt. Finalment, es renovaran tots els bancs, papereres i jocs infantils. Les fonts es traslladaran a un lloc més adequat a la nova geometria i s’hi afegiran dos aparcaments de bicicletes.\nEl termini d’execució de l’obra és de vuit mesos, dividits en dues fases d’actuació. En tot moment es permetrà el pas dels vianants.\nLa Plaça Baró de Santa Coloma de Gramenet experimentarà una profunda remodelació als propers mesos.…\nUna rotonda per millorar la circulació al Prat de Llobregat\nUna rotonda que millorarà considerablement la circulació de vehicles i la seguretat dels vianants. Aquesta…\nCategorías Selecciona la categoriaEdificació (7) Obra nova (4) Rehabilitació (2)Enderrocs (39) Enderroc manual (7) Enderroc Tècnic (5) Enderrocs Mecànics (12)Excavacions (10)Galeria fotogràfica (1)Galerias fotográficas (1)Gestió mediambiental (1)Hercal Diggers (35) Equip humà (2)Moviment de Terres (13)Obra Civil (53)Sense categoria (3)\nprevious post: Carrer de la Llibertat de Montornès: important obra civil per a Hercal\nnext post: Hercal remodelarà la Plaça Major d’Òdena


Descobreixen un anticòs per tractar amb immunoteràpia tumors resistents al tractament\nEl descobriment podria ser una alternativa de teràpia per a tumors com els de còlon, que és el segon amb més incidència i mortalitat a l'Estat\nRedacció 06/06/2017 - 07.58 Actualitzat 06/06/2017 - 09.21\nInvestigadors del Vall d'Hebron Institut d'Oncologia (VHIO) han desenvolupat un nou mètode per tractar el càncer amb menys efectes secundaris que la quimioteràpia. Es tracta d'un anticòs que permet tractar amb immunoteràpia tumors que fins ara no es podien combatre amb aquest tractament.\nEl descobriment podria ser una alternativa de teràpia per a tumors que fins ara no responien a aquest tipus de tractament, com els de còlon, que és el segon amb més incidència i mortalitat a l'Estat.\nEs tracta d'un anticòs que s'uneix a una proteïna del tumor i als limfòcits del pacient. L'anticòs aconsegueix així connectar les cèl·lules canceroses amb els limfòcits i fa que aquests puguin actuar per destruir-les. Unit a un altre agent anticancerígen, s'ha demostrat que estabilitzen prop d'un 82% dels tumors.\nLa investigació suposa un avanç, encara que els resultats hauran de ser corroborats amb estudis més extensos abans de poder considerar-se una opció terapèutica realista per als pacients.\n♦Càncer de mama i ovari hereditari: una decisió dura per trencar la cadena♦\nL'Institut d'Oncologia Vall d'Hebron ha participat en els assajos del nou tractament, que ha presentat el doctor Josep Tabernero, director del VHIO, al congrés anual de l'American Society of Clinical Oncology (ASCO) -Societat Americana d'Oncologia Clínica-, a Chicago (EUA), que reuneix més de 30.000 oncòlegs,


Política de privacitat | Level\nD’acord amb la Llei Orgànica 3/2018 LOPD-GDD i amb el Reglament Europeu RGPD de Protecció de Dades Personals, hem actualitzat la nostra política de privacitat. En aquest lloc web es respecten i cuiden les dades personals dels usuaris. Com a usuari ha de saber que els seus drets estan garantits.\nLevel Acadèmia d’Idiomes – Eva Font ha adequat aquesta web a les exigències de la Llei Orgànica 3/2018 LOPD-GDD i al Reglament (UE) 2016/679 del Parlament Europeu i del Consell de 27 d’abril de 2016 relatiu a la protecció de les persones físiques RGPD, així com amb la Llei 34/2002, d’11 de juliol, de Serveis de la Societat de la Informació i Comerç Electrònic LSSICE.\nIdentitat del responsable: Level Acadèmia d’Idiomes – Eva Font\nAdreça: Carrer del Forn, 15, 08180 Moià (Barcelona)\nAls efectes del que preveu el Reglament General de Protecció de Dades abans esmentat, les dades personals que ens enviï a través dels formularis de la web rebran el tractament de dades de “Usuaris de la web i subscriptors”. Per al tractament de dades dels usuaris, implementem totes les mesures tècniques i organitzatives de seguretat establertes en la legislació vigent.\nPrincipis que aplicarem a la seva informació\n• Principi de licitud, lleialtat i transparència: sempre requerirem el seu consentiment per al tractament de les seves dades personals per a un o diversos fins específics dels quals l’informarem prèviament amb absoluta transparència.\n• Principi de limitació del termini de conservació: les dades seran mantingudes durant no més temps del necessari per als fins del tractament, en funció de la finalitat i l’informarem del termini de conservació corresponent. En el cas de subscripcions, periòdicament revisem les nostres llistes i eliminem aquells registres inactius durant un temps considerable.\n• Principi d’integritat i confidencialitat: les seves dades seran tractades de tal manera que es garanteixi una seguretat adequada de les dades personals i confidencialitat. Prenem totes les precaucions necessàries per evitar l’accés no autoritzat o ús indegut de les dades dels nostres usuaris per part de tercers.\nEls interessats podran accedir a les seves dades personals, així com sol·licitar la rectificació de les dades inexactes o, si escau, sol·licitar la seva eliminació quan, entre d’altres motius, les dades ja no siguin necessàries per als fins que van ser recollides. En determinades circumstàncies, els interessats podran sol·licitar la limitació del tractament de les seves dades, en aquest cas únicament els conservarem per a l’exercici o la defensa de reclamacions. En determinades circumstàncies i per motius relacionats amb la seva situació particular, els interessats podran oposar-se al tractament de les seves dades. Level Acadèmia d’Idiomes – Eva Font deixarà de tractar les dades, excepte per motius legítims imperiosos, o l’exercici o la defensa de possibles reclamacions. Com a interessat, té dret a rebre les dades personals que l’incumbeixin, que ens hagi facilitat i en un format estructurat, d’ús comú i lectura mecànica, i a transmetre-les a un altre responsable del tractament quan:\n• Les dades hagin estat facilitades per la persona interessada\n• El tractament s’efectuï per mitjans automatitzats\nEnviar les comunicacions comercials publicitàries per correu electrònic, fax, SMS, MMS, comunitats socials o qualsevol altre mitjà electrònic o físic, en cas que l’usuari hagi consentit expressament l’enviament de comunicacions comercials per via electrònica mitjançant la subscripció del butlletí.\nUtilitzar les seves dades per contactar-nos, tant per via electrònica com no electrònica, per obtenir la seva opinió sobre el servei prestat.\nLes dades de clients i/o proveïdors seran tractades dins de la relació contractual que els vincula amb el responsable, en compliment de les obligacions administratives, fiscals, comptables i laborals que siguin necessàries en virtut de la legislació vigent.\nPot revocar en qualsevol moment el seu consentiment remetent un escrit amb l’assumpte “Baixa” a info@levelidiomes.com.\nD’acord amb la LSSICE, Level Acadèmia d’Idiomes – Eva Font no realitza pràctiques d’SPAM, per tant, no envia correus comercials per correu electrònic que no hagin estat prèviament sol·licitats o autoritzats per l’usuari. En conseqüència, en totes les comunicacions que rebrà de prestador, l’usuari té la possibilitat de cancel·lar el seu consentiment exprés per rebre les nostres comunicacions.\nD’acord amb el que estableix la Llei Orgànica 3/2018 (LOPD-GDD) i el Reglament General de Protecció de Dades Europeu (RGPD) 2016/679, Level Acadèmia d’Idiomes – Eva Font serà responsable del tractament de les dades corresponents a usuaris de la web i subscriptors. Level Acadèmia d’Idiomes – Eva Font no ven, lloga ni cedeix dades de caràcter personal que puguin identificar a l’usuari, ni ho farà, en el futur, a tercers sense el consentiment previ. Sempre es realitzarà amb els més estrictes estàndards de seguretat.\nUn cas especial de tractament de dades a Level Acadèmia d’Idiomes – Eva Font, es refereix als missatges de correu electrònic que els usuaris envien per tal de contactar amb la nostra empresa per realitzar preguntes sobre els nostres productes. Encara que existeix un formulari de captació de dades, a efectes de contacte, els usuaris poden també enviar missatges de correu electrònic. Amb aquesta finalitat, Level Acadèmia d’Idiomes – Eva Font empra el sistema de correu electrònic Gmail (Google). Els missatges dels usuaris amb aquest propòsit queden emmagatzemats al compte de Gmail de Level Acadèmia d’Idiomes – Eva Font i les dades corresponents (correu electrònic i nom) sota la política de privacitat de Google. Les dades emmagatzemades al compte de Gmail ni se cedeixen ni es comparteixen amb ningú; i pot exercir els seus drets legals, segons s’especifica en aquesta política de privacitat.\nLa base legal per al tractament de les dades és el seu consentiment atorgat per dur a terme les finalitats anteriorment descrites, que se sol·licitarà en el moment de marcatge de la casella corresponent a l’hora de recollir les seves dades.\nEl fet de no facilitar les dades personals sol·licitades o no acceptar la present política de protecció de dades suposa la impossibilitat de subscriure, registrar o rebre informació dels productes i serveis del prestador.\nFins que no se’n sol·liciti la baixa per part de l’interessat.\nMoltes eines que fem servir per gestionar les seves dades són contractades per tercers. Per prestar serveis estrictament necessaris per al desenvolupament de l’activitat, www.levelidiomes.com comparteix dades amb els següents prestadors sota les seves corresponents condicions de privacitat:\nGoogle Analytics: un servei analític de web prestat per Google, Inc., una companyia de Delaware, amb l’oficina principal a 1600, Amphitheatre Parkway, Mountain View (Califòrnia), CA 94043, Estats Units (Google). Google Analytics utilitza galetes, que són arxius de text ubicats al seu ordinador, per ajudar a info@levelidiomes.com a analitzar l’ús que fan els usuaris del lloc web. La informació que genera la galeta sobre el seu ús de www.levelidiomes.com serà directament transmesa i arxivada per Google en els servidors dels Estats Units. L’adreça IP és anonimitzada, per tant no serà recopilada per Google.\nGmail: en aquest servei s’emmagatzemen els missatges enviats pels usuaris a efectes de contacte.\nEn navegar per www.levelidiomes.com es poden recollir dades no identificables, que poden incloure adreces IP, ubicació geogràfica (aproximadament), un registre de com s’utilitzen els serveis i llocs i altres dades que no poden ser utilitzades per identificar l’usuari. Entre les dades no identificatives hi ha també les relacionades als seus hàbits de navegació a través de serveis de tercers.\nwww.levelidiomes.com es compromet a l’ús i tractament de les dades personals dels usuaris incloses, respectant la seva confidencialitat, i a utilitzar-les d’acord amb la seva finalitat, així com a donar compliment a la seva obligació de guardar i adaptar totes les mesures per evitar l’alteració, pèrdua, tractament o accés no autoritzat, de conformitat amb el que estableix la normativa vigent de protecció de dades.\nwww.levelidiomes.com no pot garantir l’absoluta inexpugnabilitat de la xarxa internet i, per tant, la violació de les dades mitjançant accessos fraudulents per part de tercers.\nPel que fa a la confidencialitat del processament, Level Acadèmia d’Idiomes – Eva Font s’ha d’assegurar que qualsevol persona que estigui autoritzada per nosaltres per processar les dades del client (inclòs el seu personal, col·laboradors i prestadors), estarà sota l’obligació apropiada de confidencialitat (ja sigui un deure contractual o legal).\nQuan es presenti algun incident de seguretat, tan bon punt Level Acadèmia d’Idiomes – Eva Font se n’adoni, ha de notificar-ho al client sense demores indegudes i ha de proporcionar informació oportuna relacionada amb l’incident de seguretat tal com es conegui o quan el client ho sol·liciti raonablement.\nCom a usuari, és l’únic responsable de la veracitat i correcció de les dades que faci arribar a www.levelidiomes.com exonerant a Level Acadèmia d’Idiomes – Eva Font de qualsevol responsabilitat referent a això.\nEls usuaris garanteixen i responen, en qualsevol cas, de l’exactitud, vigència i autenticitat de les dades personals facilitades i es comprometen a mantenir-les degudament actualitzades. L’usuari accepta proporcionar informació completa i correcta en el formulari de contacte o de cursos i esdeveniments.\nL’usuari declara haver estat informat de les condicions sobre protecció de dades de caràcter personal, acceptant-ne i consentint-ne el tractament per part de Level Acadèmia d’Idiomes – Eva Font en la forma i per a les finalitats indicades en aquesta política de privacitat.\nEl consentiment prestat, tant pel tractament com per a la cessió de les dades dels interessats, és revocable en qualsevol moment comunicant-ho a Level Acadèmia d’Idiomes – Eva Font en els termes que estableix aquesta política per a l’exercici dels drets ARCO. Aquesta revocació en cap cas tindrà caràcter retroactiu.\nLevel Acadèmia d’Idiomes – Eva Font es reserva el dret a modificar la present política per adaptar-la a novetats legislatives o jurisprudencials, així com a pràctiques de la indústria. En aquests supòsits, Level Acadèmia d’Idiomes – Eva Font anunciarà en aquesta pàgina els canvis introduïts amb raonable antelació a la seva posada en pràctica.\nD’acord amb la LSSICE, www.levelidiomes.com no realitza pràctiques d’SPAM, per tant, no envia correus comercials per via electrònica que no hagin estat prèviament sol·licitats o autoritzats per l’usuari.\nD’acord amb el que disposa la Llei 34/2002 de Serveis de la Societat de la Informació i de Comerç Electrònic, www.levelidiomes.com es compromet a no enviar comunicacions de caràcter comercial sense identificar-les degudament.\nSi li envia informació personal a través d’un mitjà de comunicació diferent als indicats en aquest apartat, Level Acadèmia d’Idiomes – Eva Font queda exempta de responsabilitat en relació amb les mesures de seguretat que disposi el mitjà en qüestió.\nLevel Acadèmia d’Idiomes – Eva Font no porta a terme cap cessió o comunicació de dades llevat que hi hagi necessitat raonable per complir amb un procediment judicial, obligació legal o prèvia obtenció del consentiment de l’usuari.\nLevel Acadèmia d’Idiomes – Eva Font no cedirà les dades recollides a tercers tret que hi hagi necessitat raonable per complir amb un procediment judicial, obligació legal o prèvia obtenció del consentiment de l’usuari.\nAmb caràcter general, les relacions entre Level Acadèmia d’Idiomes – Eva Font i els usuaris dels seus serveis telemàtics, presents en aquesta web, estan sotmeses a la legislació i jurisdicció espanyola a la qual se sotmeten expressament les parts, sent competents per a la resolució de tots els conflictes derivats o relacionats amb el seu ús els Jutjats i Tribunals de Barcelona.\nLevel Acadèmia d’Idiomes – Eva Font per si mateixa o com a cessionària, és titular de tots els drets de propietat intel·lectual i industrial de la seva pàgina web, així com dels elements continguts en la mateixa (a títol enunciatiu, imatges, so, àudio, vídeo, programari o textos, marques o logotips, combinacions de colors, estructura i disseny, selecció de materials usats, programes d’ordinador necessaris per al seu funcionament, accés i ús, etc.), titularitat de Level Acadèmia d’Idiomes – Eva Font. Seran, per tant, obres protegides com a propietat intel·lectual per l’ordenament jurídic espanyol, serà d’aplicació tant la normativa espanyola i comunitària en aquest camp, com els tractats internacionals relatius a la matèria i subscrits per Espanya.\nTots els drets reservats. En virtut del que disposa la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d’aquesta pàgina web, amb fins comercials, en qualsevol suport i per qualsevol mitjà tècnic, sense l’autorització de Level Acadèmia d’Idiomes – Eva Font.\nL’usuari es compromet a respectar els drets de propietat intel·lectual i industrial titularitat de Level Acadèmia d’Idiomes – Eva Font. Podrà visualitzar els elements del portal i fins i tot imprimir-los, copiar-los i emmagatzemar-los al disc dur del seu ordinador o en qualsevol altre suport físic sempre que sigui, únicament i exclusiva, per al seu ús personal i privat. L’usuari haurà d’abstenir-se de suprimir, alterar, eludir o manipular qualsevol dispositiu de protecció o sistema de seguretat que estigués instal·lat a les pàgines de Level Acadèmia d’Idiomes – Eva Font.\nHomeL’ACADÈMIAQUI SOMFORMACIÓSERVEIS LINGÜÍSTICSContacte


S'edita “Abans que tot canviés”\nEts aquí:S'edita “Abans que tot canviés”\nDimecres, 06 Novembre 2019 07:38\nProjecte guanyador del Premi de Recerca Local 2014\nDivendres 8 de novembre (19.30 h) la Biblioteca Mercè Rodoreda de Platja d’Aro, acull l’acte de proclamació del guardó del 8è Premi Jordi Comas de Recerca Local de Castell-Platja d’Aro, a càrrec del regidor de Cultura, Josep Amat; de l’alcalde, Maurici Jiménez; i de la presidenta de la Fundació Jordi Comas (web), Carme Hospital. Tot seguit, es presentarà el llibre publicat per l’Ajuntament i subvencionat per la Diputació de Girona, del treball guanyador de la quarta edició, l’any 2015: Abans que tot canviés. Les activitats tradicionals a la Vall d’Aro abans de l’arribada del turisme de masses, càrrec del seu autor Jaume Badias.\nAquest és el quart volum editat pel consistori, amb la voluntat d’elaborar a partir del premi una col·lecció de monografies locals. El Premi de Recerca Local, dotat amb 4.500 euros, està impulsat per l’Ajuntament de Castell-Platja d’Aro de la mà de la Biblioteca Mercè Rodoreda i amb la col·laboració de la Fundació Jordi Comas; i guardona cada any projectes inèdits d’investigació que puguin esdevenir un cop desenvolupats en un treball de recerca més extens sobre el municipi en qualsevol àmbit: geografia, història, economia, turisme, aspectes socials, esportius, culturals, mediambientals, biografies, folklore...\nEl projecte guanyador prendrà el relleu al doble guardó de la darrera edició (2018): El comerç de la sorra de Carles Torrent; i El Carnaval de Platja d’Aro: origen, història i evolució de J. Víctor Gay Frías i Carlus Gay i Puigbert. Anteriorment -excepte l’any 2016 quan el premi va quedar desert- havien estat guardonats Ràdio Mi Amigo, de Joan Perich (2017); Abans que tot canviés de Jaume Badias (2015). S’Agaró i l’arquitecte Rafael Masó: la ciutat-jardí de Castell-Platja d’Aro. Arquitectura, urbanisme i paisatge noucentista al Mediterrani, de José Javier Guidi i Sílvia Gómez (2014). La comunitat rural de la Vall d'Aro al segle XV de Xavier Marcó; i Guerra i revolució a Castell-Platja d’Aro 1936-1937, de Jordi Bohigas (2013). Nit d'Aro. 60 anys de discoteques i sales de festa a Platja d'Aro, de Xavier Castillón (primera edició, l’any 2012).\nS’edita el llibre “Abans que tot canviés”\nProjecte guanyador del Premi de Recerca Local 2015\nPresentació divendres 8 de novembre (19.30 h) a la biblioteca\nTambé proclamació del projecte guardonat en l’edició d’enguany\nLlegir 618 vegades\nMés en aquesta categoria: « Viles Florides: Tres Flors d’Honor\tÈxit de públic a la 1a Fira de Playmobil »


Poliol - Jardi Botanic Gombren\nMentha pulegium L.[1753, Sp. Pl. : 577] 2n=20 [=Micromeria pulegium (Rochel)Benth. ]\nDins les labiades, el gènere Mentha es caracteritza per ser la corol·la en embut, a,m 4 lòbuls, estams divergents, tots 4 gairebé iguals. I dins el gènere, Mentha pulegium es distingeix per tenir les fulles estretes (però de més de 5 mm d’amplada), el·líptiques o ovals o orbiculars (3-4 mm), les florals de menys de 6 mm d’amplada, i que sobresurten poc, una mica o gens peludes; i calze amb 5 dents,; inflorescències en verticil·lastres separats.És una herba vivaç, molt olorosa, gairebé tant com la menta, ajaguda o dreta, de fins a 70 cm, de subglabra a tomentosa, amb tiges que sorgeixen de rizomes reptants, sinuosos. Soca una mica lignificada. Les fulles, glabres, de 8-30 x 4-12 mm, són oposades, curtament peciolades o sèssils, de manera estretament el·líptica, base atenuada, en ocasions (en especial a les tiges reptants) suborbicular; el marge és sencer o amb 6 petites dents a cada costat, amb pèls fins poc abundants però erts. Pecíol de 3-4(8) mm en general, o absent.\nLes flors es reuneixen en 3-15 verticil·lastres esfèrics, de fins a 20 mm de diàmetre, que deixen veure els entrenusos entre ells; i tenen bràctees similars a les fulles però més petites. A vegades es formen ramificacions a la inflorescència composta., amb verticil·lastres laterals. A vegades l’eix acaba amb un grup de bràctees. Flors pedicel·lades en glomèruls pedunculats (1.5-3 mm) o no. El calze, de 2.5-3.5 mm, densament pilós, està format per un tub que s'obre per 5 dents triangulars de fins a 0.8 mm, triangulars, el superior més curt i ample, i l'inferior subulat. Carpostegi o gola del calze amb glàndules esferoïdals hialines. La corol·la, de 4.5-6 mm, de color rosat a morat clar, consta d'un tub que s'obre a l'exterior formant 4 lòbuls amb pèls morats erts per fora. 4 estams didínams, exerts, porpres, amb anteres de fins a 0.4 mm, amb teques separades a la base i soldades a l’àpex; i ovari súper dividit en 4 lòculs; del del centre en sorgeix un estil també exert que porta un estigma bífid. El fruit és un conjunt de núcules de 0.8 x 0.6 mm, el·lipsoïdals i aplanades, amb la superfície rugosa, de color de palla o castany clar. La planta sol estar infestada amb major o menor grau pel fong endofític Stemphylium globuliferum.\nEls sobrets per a infusió etiquetats amb el nom de «poleo-menta» contenen dues espècies: Mentha pulegium i Mentha piperita, en proporcions varibles, o, a vegades, només Mentha pulegium.\nEs fa a marges o rases amb molta saó, zones entollades o vora petits cursos d’aigua, fins a la cota 1800, cultivada, escampada de jardins o silvestre. Tot i ser una planta típicament europea i del NW d’Àfrica, s’ha introduït a bona part d’Amèrica, el Japó, Nova Zelanda i Austràlia.\nMicromeria fruticosa (L.) Druce [=Satureja fruticosa (L.)Briq.] Més que per la proximitat botànica ho és pel nom vulgar que també és el de POLIOL, si bé per matisar-ho, se’l pot anomenar POLIOL DE ROCA. Es fa només als petits clots o esquerdes de les roques calcàries, no lluny de les mates de TE DE ROCA (Jasonia glutinosa), del llevant de la península hispànica (pre-Pirineu català i d’Osca, muntanyes de Tarragona, Terol, Castelló, Alacant, i Múrcia). Tiges i fulles de color gris blanquinós, i molt aromàtiques. Flors menudes, amb calzes de menys de 3 mm amb dents de 0.5 mm. Floreix per l’agost. Absent del tot al Ripollès (excepte als murs de la carretera sota l’estació de tren de Ribes de Freser) i als Pirineus en general. Sí que es pot trobar al Montsec i els seus contraforts. També a Itàlia i als Balcans. Molt emprada en infusions digestives, pectorals i antireumàtiques a les comarques del Sud de Tarragona i Castelló, sovint barrejada amb Te de Roca.\nDIOSCÒRIDES (SEGLE I) EXPLICAVA QUE EL POLIOL fluïdifica les flegmes espesses, dona escalfor allà on hi ha fredor, i ajuda a digerir allò que encara no ho està o que s’ha corromput. PLINI EL VELL explicava que posar poliol i menta amb vinagre sota el nas ajuda a recuperar els defallits per desmai. I recomanava posar-ne als dormitoris per millorar o mantenir la salut. CARLEMANY (SEGLE IX) va incloure el poliol a la llista del «Capitullare de villis vel curtis imperii» de plantes que calia tenir als horts botànics dels monestirs. Per a NICHOLAS CULPEPER (segle XVII) aquest poliol és regit per Venus. Amb vi, ajuda a fer venir la regla a les dones i a fer sortir les aigües del part; també fins i tot si el fetus és mort. També atura les ganes de vomitar, pres amb aigua i una mica de vinagre. Pres amb mel i sal, buida els pulmons de mucositats o flegmes, i purga la bilis cap a la femta. Pres amb vi, va bé als qui han estat mossegats per bestioles verinoses. Aplicat amb vinagre a dins el nas, fa que es recuperin els qui han tingut un desmai. Assecat i cremat, reforça les genives. En banys o compreses, alleuja els dolors de la gota En un petit cataplasma, amb argila, esborra les taques a la cara. Aplicat amb sal, va bé als qui tenen la melsa i el fetge gros. La decocció va bé per rentar la pell allà on piqui. El poliol tendra, masegat amb vinagre, neteja les úlceres supurants, i també lleva els morats als ulls. Contra la lepra cal prendre’l i aplicar-lo per fora també. Contra el mal de queixal, aplicar-lo a la geniva amb sal i mel. Contra els dolors a les articulacions, aplicar-hi el poliol i fixar-lo amb benes; i al cap d’un temps, banyar-se amb aigua ben calenta. Va bé contra el mal de cap, mal de pit, mal de panxa, o mal d’estómac. Aplicat amb sal, mel i vinagre, alleuja la tendinitis. Bullit amb mel, estova la tos, i també lleva les úlceres a la boca. PIER ANDREA MATTHIOLI explicava que prendre la decocció ajuda contra la icterícia i la hidropesia, i contra tota mena de mal de cap o tendinitis originats pel refredament. També aclarala vista. Ajuda contra la letargia. Aplicat amb extracte de Malta, ajuda a curar les cremades. Posat a les orelles, lleva l’otitis.\n«Sien ta faixa, si el cel no te'n baixa, quatre palletes de sec poliol, quatre palletes tot just floridetesque et servirien de faixa i llençol. Guarniu-me'l, àngels, bessau-me'l, arcàngels, d'aire bon aire, tot fent-li l'amor, mística bresca lo cel li servesca si en llet de Verge no troba dolçor». [MOSSÈN CINTO VERDAGUER]\nS’anomena herba de Sant Llorenç perquè és bona per curar cremades, i possiblement per la graella de tiges que forma arrapades al terra quan és jove. A Madrid és una de les infusions que més es prenen. També s’anomena herba de San Ponç (de Niça) perquè és bona per foragitar les xinxes, ja que al sant varen omplir-li de xinxes al cap per acabar de martiritzar-lo. En honor seu se celebre cada 11 de maig una fira de les herbes remeieres, on no hi falta el poliol, als països de parla catalana. O almenys a Barcelona. Somniar amb poliol és senyal de plaer i felicitat. Rametes de poliol collides el dia de Sant Llorenç (11 d’agost) posades vora les finestres fan que no caiguin llamps ni es cremi la casa.\ndents que es belluguen\ndermatitis de contacte amb metalls\nformigueig als braços o cames\nmala olor de la roba bruta i suada\nmemòria (pèrdua de)\nmorats als ulls\npicades de bestioles verinoses\nvista defectuosa (pèrdua de visió)\nCérvols: no els agrada la planta.\nGallines: contra l‘àcar Dermanyssus gallinae.\nGalls d’Indi: contra coccidiosis per Eimeria adenoides, E. dispersa, E. meleagrimitis, E. meleagridis.\nPer evitar que es rovellin els estris de ferro, embadurnar-los de la infusió concentrada, i deixar-ho eixugar.\nContra fongs fitopatògens i contra nematodes.\nPer aromatitzar sabons.\nPer netejar teixits\nFarcit de carn de porc amb mel, poliol i pebre.\nCuriosament és una planta prohibida als EEUU. L’oli essencial pres en «petites quantitats» com ara a cullerades soperes provoca col·lapse cardio-pulmonar, desfà el fetge, els ronyons, provoca coàguls, i fa que fallin tots els òrgans. La intoxicació pot tractar-se amb grans quantitats de N-acetil-cisteïna, a més de amb cimetidina i disulfiram. La pulegona a veritables petites quantitats interfereix amb el citocrom CYP 1A2 i menys amb el CYP 2E1. Sembla, doncs, inimaginable convèncer els legisladors que no és el mateix la infusió de la planta que l’oli essencial. Per altra banda, sí que s’ha donat algun cas d’intolerància a la planta en forma de dermatitis de contacte o urticària a Extremadura entre els recol·lectors. En general és millor que no prenguin la infusió les embarassades, ni nens petits (menors de 3 anys); i tampoc convé si es pateix Parkinson o epilèpsia. L’oli essencial més val no prendre’l. Si es pretén avortar hi ha altres remeis molt menys perillosos, com ara antihelmíntics de farmàcia. També més val no aplicar-lo directament a la pell, a menys que sigui en forma molt diluïda en preparats cosmètics.\nL’altersolanol A del fong endofític del poliol Stemphylium globuliferum té efecte citotòxic, antiinflamatori i antimigratori envers les línies cel·lulars K562 de leucèmia ni A549 de càncer de pulmó. I això sense afectar les cèl·lules sanes. Provoca apoptosis a través de les caspases 3 i 9 i la reducció de l'expressió proteica dels gens antiapoptòtics. El fong també conté alterporriols citotòxics contra L5178Y (limfoma murí).\nPer llegir sobre el poliol, descarrega't el document


La Molina i Boí Taüll, l’alta muntanya de la Volta 101 - Volta Ciclista a Catalunya 2020\n5 de juliol 2021 - 11:00\nLes estacions de muntanya de FGC de La Molina i de Boí Taüll seran els dos finals en alt de la 101 edició de la Volta Ciclista a Catalunya, que tindrà lloc del 21 al 27 de març de 2022. Dos escenaris vibrants on els millors ciclistes del món hauran de donar-ho tot per tal de tenir aspiracions a la victòria final.\nDesprés de visitar Vallter i Port Ainé en l’edició 100 de la Volta, La Molina i Boí Taüll agafen el relleu de l’alta muntanya a la Volta. La Molina ha estat un port habitual en els últims temps, mentre que Boí Taüll torna 20 anys després de la darrera ocasió, en la que serà la sisena vegada al llarg de la seva història que la competició finalitza a l’estació de muntanya de la comarca de l’Alta Ribagorça.\nBoí Taüll serà una de les grans novetats contemporànies en l’alta muntanya de la Volta, ja que farà 20 anys de la darrera ocasió en que es va fer final d’etapa (una cronoescalada amb victòria del basc Aitor Garmendia l’any 2002). José María “Chava” Jiménez (1995), els italians Claudio Chiapucci (1994) i Iván Gotti (2001) i el colombià Hernán Buenahora (1998) són els altres ciclistes que han triomfat a Boi Taüll, que per la qualitat dels vencedors ja es pot deduir que és una ascensió només a l’abast de magnífics ciclistes.


Enric I. Canela » Blog Archive » Càpsules d’oli\nA mi em costa molt negar alguna cosa relacionada amb els efectes de la ingesta de productes naturals. Molt sovint apareixen estudis sobre els beneficis de substàncies i en alguns casos em sona rar. No sé si atribuir-ho a un desig de vendre coses o bé realment hi ha un coneixement o comportament que no es coneix o que jo no conec. De totes formes una reflexió si que m’agrada fer-la.\nUn exemple d’això són els àcids grassos omega 7. Podreu trobar molts articles que ens parlen dels beneficis d’aquests àcids grassos, el principal dels quals és l’àcid cis-palmitoleic (16:1, n-7) i després el vaccenic (18:1, n-7). Deriven de l’àcid palmític i de l’àcid esteàric, respectivament, . Una desaturasa forma un doble enllaç en el carboni set a comptar del carboni 16 i 18 respectivament, es a dir de la posició C-terminal. És l’estearoil-CoA desaturasa (Δ-9-desaturasa), comú en els mamífers.\nL’àcid cis-palmitoleic és molt abundant a l’oli d’arç groc (Hippophae rhamnoides L.) i l’oli de nou de macadàmia. A més de trobar articles descrivint les virtuts d’aquests àcids, si busqueu a les botigues de suplements alimentosos o les farmàcies i parafarmàcies trobareu molts preparats, preferentment derivats de l’arç groc.\nUn text normal de Bioquímica diu: L’estearoil-CoA desaturasa (SCD) és l’enzim limitant de la velocitat de síntesi d’àcids grassos monoinsaturats (MUFA), principalment d’oleat (18:1; un àcid gras fisiològicament significatiu omega-9) i palmitoleat (16:1). Aquests dos àcids grassos monoinsaturats representen la majoria dels àcids grassos monoinsaturats presents en els fosfolípids de membrana, triglicèrids i èsters de colesterol. L’expressió de SCD està sota el control del factor de transcripció ChREBP com es va discutir anteriorment. La proporció d’àcids grassos saturats i monoinsaturats als fosfolípids de la membrana és crítica per a la funció cel·lular normal i les alteracions en aquesta relació s’han correlacionat amb la diabetis, obesitat, malaltia cardiovascular i càncer. Per tant, la regulació de l’expressió i l’activitat de SCD té una gran importància fisiològica.\nVeieu que diu que diu que és un àcid gras abundant a l’organisme sembla que juga un paper essencial en el control de l’obesitat, té un paper hormonal. A l’organisme, hi ha més quantitat en els triglicèrids dels glutis.\nLa meva impressió és que la suplementació amb aquest àcid no té cap sentit, ja que el sintetitzem en abundància, menys en les quantitats que aportaria un càpsula de suplement. Una càpsula comercial no aportarà més de 0,2 g. Si voleu prendre molt, agafeu nous de macadàmia (100 g contenen 12 g), després vindrien els olis de peix, però imagino que no us agradaran gaire.\nClar que parlant de coses absurdes, també es venen càpsules d’oli d’oliva. L’etiqueten com a omega 9 i hi ha que en compra.\nNo discutiré, però, els beneficis de l’àcid palmitoleic per a la pell. Si us ve de gust, compreu oli d’arç groc i u doneu unes fregues que van bé per nodrir i hidratar la pell.\nClassificat com a Articles Enric I. Canela, Nutrició, Salut | 1 Comment »\nUna resposta a “Càpsules d’oli”\na 06 març 2017 a les 8:18 Anna Oliete\nClares reflexions! Bioquímica i sentit comú a parts iguals…d’això es veu que no en venen !!


Resum de la Jornada ‘Preceptorship Hepatitis Víriques en Grups amb Conductes de Risc’ | ASSCAT\n16/02/2018 | Activisme\nLa setmana passada, la presidenta de l’ASSCAT, l’hepatòloga Teresa Casanovas, va assistir, en representació de l’Associació, a la Jornada ‘Preceptorship Hepatitis Víriques en Grups amb Conductes de Risc’. Aquesta Jornada formava part d’un cicle de presentacions i tallers pràctics que va tenir lloc entre els dies 5 i 7 de febrer a l’Hospital Clínic i Provincial de Barcelona. Entre els assistents es trobaven professionals d’assistència primària, de presons, de centres d’addiccions i especialistes de Salut Pública.\nEl Dr. Xavier Forns va ser l’encarregat de presentar la Jornada, l’objectiu de la qual era oferir una visió general de les hepatitis víriques. Durant la seva intervenció, el Dr. Forns també va tenir paraules d’agraïment pel seu equip, en especial per a la Dra. Sabela Lens i la Dra. Zoe Mariño per la seva tasca de coordinació. La reunió tenia una finalitat docent i informativa amb el propòsit de compartir coneixements i experiències entre els diversos professionals.\nLa primera presentació, va anar a càrrec del Dr. Joan Colom, Director del Programa de Prevenció, Control i Atenció al VIH, les MTS i les Hepatitis Víriques de l’Agència de Salut Pública de Catalunya, qui va explicar el ‘Pla de Prevenció i Control de l’Hepatitis C’ a Catalunya. Després d’afirmar que estem davant d’un repte de Salut Pública, ja que poques vegades es presenta l’oportunitat d’eliminar una malaltia, va explicar que la seva ponència es centraria en els col·lectius de persones que tenen més risc de patir hepatitis, en especial els usuaris de drogues, ja que per afrontar el seu diagnòstic, control i tractament s’ha de canviar la dinàmica de diagnòstic i tractament.\nPer experiència sabem que els usuaris de drogues no utilitzaran els circuits assistencials clàssics i, per això, en el Pla estan treballant en aquesta línia. Els projectes que estan desenvolupant en el territori combinen diverses funcions i compten amb la col·laboració tant de persones que aporten coneixements com d’aquelles que tenen les experiències operatives i la seva aplicació a la pràctica.\nEl Dr. Colom va explicar la situació actual global, tenint en consideració l’alarma generada, donat que la xifra anual de morts per hepatitis B i C supera el percentatge de mortalitat causat per infeccions tan greus com el VIH/sida, la tuberculosi i/o la malària juntes. En aquest sentit, l’OMS estableix en el seu pla 2016-2021 una estratègia mundial en el sector salut per afrontar i prevenir les hepatitis víriques en tots els països.\nColom també va analitzar la situació actual, que compta amb dificultats i barreres, i també amb algunes oportunitats. Així, va exposar els següents factors en relació a les hepatitis A, B i C: l’evolució de la seva incidència, si existeixen vacunes, les comorbiditats que presenten i la despesa sanitària associada.\nAspectes com els principis del Pla, els recursos existents, els Centres de Reducció de Danys (CRD), els Centres d’Atenció i Seguiment (CAS) o les sales de venopunció controlada són oportunitats per intervenir d’una manera favorable i que ja existeixen en el territori, tot i que presentin complexitats.\nColom va apuntar que, actualment a Cataluña s’atén a unes 7.500 persones que reben tractaments substitutius opiacis (metadona). A més, s’estan millorant altres serveis com l’increment del nombre de tests ràpids, l’educació sanitària entre iguals en els centres d’addiccions, les noves accions en relació al ChemSex i d’altres serveis pels homes que tenen sexe amb homes (HSH), o la vacunació enfront al VHA i al VHB. També va explicar que es preveuen plans pilot per a comunitats d’immigrants procedents de països amb elevada prevalença d’hepatitis, ja que per les seves característiques culturals i religioses precisen de la intervenció de mediadors culturals i per a la salut.\nEl Dr. Colom va explicar que al departament de Salut Pública són conscients que s’ha de treballar pel diagnòstic de les infeccions ocultes i que per aquests casos es preveu la mediació de la Medicina Primària, tot i que falta decidir el tipus de cribratge. Així mateix, d’altres accions comprenen una millor coordinació entre Medicina Primària i atenció especialitzada, amb protocols i formació sistematitzada i també faltaria introduir el cribratge per factors de risc. El Dr. Colom va comentar que també és important tenir en compte els objectius de les Associacions de Pacients.\nEn el torn de comentaris, se li va preguntar quin hauria de ser el nivell de prevalença en el col·lectiu d’UD (usuaris de drogues) per aconseguir l’eliminació. Segons el Dr. Colom, el nivell de prevalença ara s’estima que és del 65,8%, però no es coneix la realitat actual i, per tant, s’hauria de saber quantes són les persones amb drogoaddicció activa. Aquest és el gran col·lectiu al qual s’ha d’arribar per poder modificar la història natural, primer que vagin als CRD, posteriorment als especialistes d’addiccions, i progressivament al diagnòstic i al control per part dels especialistes pel tractament amb els AADs. En conclusió, s’ha de treballar directament amb els UD per modificar la situació actual. Destacar que també es va cridar l’atenció sobre la importància del consum d’alcohol, ja que la ingesta abusiva d’alcohol va acompanyada d’altres drogues i d’un major risc de relacions sexuals sense protecció.\nSeguidament, es van dictar conferències científiques pels Doctors Giorgios Koutsoudakis i Sofía Pérez del Pulgar sobre els últims avenços en virologia i temes de laboratori i que es troben en investigació, en relació als VHA, VHB, VHE, VHD i VHC. El nivell d’aquestes presentacions va ser molt alt. El més destacat van ser les explicacions de per què es produeixen els errors en els nous AADs.\nEn aquest sentit, es va indicar que la polimerasa del VHC és defectuosa i que els milions de virus producte diari de la replicació tenen un elevat percentatge de variació en les seves seqüències, donat que les mutacions, tot i que amb menor capacitat replicativa que el VHC original, poden aparèixer en cadascuna de les dianes terapèutiques i tenen una susceptibilitat baixa o nul·la als AADs. A l’administrar els antivirals, s’eliminen ràpidament els virus sensibles a ells però els resistents (mutants) persisteixen i van augmentant després del tractament desembocant en allò que es denomina variants resistents (RAS, en les seves sigles en anglès). Els virus que contenen els canvis són els variants de resistència (RAVs, en les seves sigles en anglès).\nA la reunió, també es va ressaltar l’adherència al tractament. Es va destacar que això preocupava en la situació dels UD, però diversos participants, entre ells els facultatius que administren el tractament a presons, van confirmar que els interns desitgen rebre el tractament i es troben molt motivats.\nElisa Martró va realitzar la presentació ‘Noves tècniques pel diagnòstic del VHC, en especial pels pacients en els grups de conductes de risc’. Per introduir-nos en matèria, va destacar la preocupació per les xifres de mortalitat associades al VHC. Les xifres de la prevalença estimada a Espanya són del 0,29% en el VHB (0,27%-0,32%) i del 1,2% en el VHC (0,3%-1,8%).\nMartró va presentar l’algoritme pel diagnòstic del VHC pel qual són obligatoris dos passos i nombroses visites. En aquests moments, l’analítica de confirmació de la virèmia en els casos que presenten anticossos anti-VHC positius, només la pot demanar l’especialista. Per això, és obvi que es precisen estratègies de cribratge més simples que es podrien realitzar fins i tot en centres comunitaris. S’ha de plantejar millorar el sistema sanitari i s’estan estudiant mètodes com self-testing i d’altres formes de tenir la confirmació de la virèmia.\nMartró va introduir diversos exemples pràctics per a la simplificació de l’algoritme tradicional:\nAixí, si el anti-VHC és positiu, fer la confirmació automàtica pel laboratori i informar al metge que l’ha sol·licitat mitjançant una alerta al seu ordinador, disminuiria el percentatge de persones que no són enviades a l’especialista per a tractament. Aquest protocol està en marxa en alguns centres de Galícia i d’Extremadura.\nTreballar amb altres mostres, per exemple, amb sang seca, aquest procediment simplifica enormement el mètode tradicional, donar que no fa falta personal sanitari i el podria fer el mateix interessat. Un cop recollida la mostra s’envia per correu al centre on es processaria.\nProva ràpida. Consisteix en un test en dos passos. Com inconvenients a aquesta prova destaquen que no es podria tenir un registre dels resultats, el cost i que la lectura és simplement visual.\nSelf-testing. D’aquest tipus de proves, existeixen experiències a Holanda, que van ser presentades en el congrés de l’AASLD 2017.\nNoves tecnologies per a la determinació del RNA-VHC, però amb un cost molt elevat.\nA continuació, el Dr. Andrés Marco, del Programa de Salut Penitenciària, va presentar dues conferències sobre les seves experiències: ‘Epidemiologia i estat actual de les infeccions víriques en l’àmbit de presons’ i ‘Models d’atenció en presons cap a l’eliminació de l’hepatitis’. Cal destacar que des del 1984 l’atenció sanitària de les presons està sota la responsabilitat de la Generalitat de Catalunya i això és molt important, ja que s’han aplicat protocols d’atenció integral i terapèutics als interns en els propis centres.\nAixí, l’estat actual del VHC en presons és el següent: a Catalunya (setembre 2017) hi ha una prevalença de 9,8% i a Espanya hi ha una prevalença estimada del 14,8%. Centrant-se en què la curació condueix a l’eliminació i que les claus per a l’eliminació tenen una base en la informació entre iguals, va explicar les dificultats en el camí de l’eliminació. Una d’elles era el possible abandonament del tractament si un intern és donat d’alta, ja que en ocasions pot tenir problemes per seguir el seu procés terapèutic. Ara això s’obvia amb el rol de la infermera d’enllaç, qui assegura la continuïtat assistencial i terapèutica de la persona.\nEl Dr. Marco va destacar la importància del cribratge que fan a tots els interns en el moment del seu ingrés i que un possible diagnòstic sempre s’ha de vincular a un tractament. Els interns estan motivats per tractar-se i això podria considerar-se un eslavó per recuperar la seva autoestima. També va comentar la importància del paper de les associacions de pacients en l’acompanyament, educació i informació a les persones.\nEn el torn de preguntes, es va posar de manifest que el període entre un diagnòstic i un eventual tractament pot ser molt perllongat, arribant a ser d’entre 3 i 7 mesos, i es va demanar que és necessari escurçar-lo. Un altre dels assistents va comentar que no sol ser fàcil tractar als usuaris de drogues, donat que no solen tenir consciència de la malaltia i tenen d’altres prioritats que s’anteposen a la seva salut. A més, alguns encara tenen por pels efectes adversos dels tractaments previs basats en interferó o la necessitat de fer biòpsia hepàtica.\nL’apartat dels riscos dels homes que tenen sexe amb homes (HSH) va ser presentat pel Dr. Josep Mallolas, del Servei de Malalties Infeccioses de l’Hospital Clínic de Barcelona, qui va parlar de la part mèdic, i pel Dr. Pep Coll, de Check Point Barcelona, qui es va centrar en el ChemSex: què és, l’epidemiologia, els problemes de salut relacionats i les estratègies d’intervenció.\nEl més destacable a nivell mèdic va ser comentar les noves guies clíniques de l’EASL i de l’AASLD en el tractament de les hepatitis agudes per VHC, i el seguiment i control dels denominats grups prioritaris, on “el tractament és la prevenció”.\nEl Dr. Coll va destacar el perfil heterogeni del consumidor de ChemSex, en ocasions amb una manca de percepció del problema, tot i que considera que són persones diferents d’un “toxicòman clàssic”. Va aconsellar la consulta de la pàgina web de la Universitat de Liverpool, ja que existeixen múltiples interaccions entre antiretrovirals i les anomenades drogues recreatives.\nQuant a les possibles intervencions, la seva eficàcia és limitada i falten recursos específics. En aquest sentit, va exposar algunes recomanacions en les consultes a les persones controlades pel VIH: no jutjar-les, no tenir prejudicis i vigilar el llenguatge no verbal.\nEl Dr. Coll també va parlar d’algunes ONGs que treballen a Londres i a Amsterdam pel suport d’usuaris de ChemSex. Va aconsellar algunes tècniques motivadores, en especial per alertar sobre algunes combinacions. Per exemple, va cridar l’atenció que el GHB s’associa a un elevat risc de síndrome d’abstinència i que, per tant, s’haurien d’individualitzar els objectius terapèutics i no posar sempre com a primer objectiu l’abandonament del consum.\nA més, el ChemSex s’associa a un risc alt de patir infeccions de transmissió sexual (sífilis, gonorrea, clamídia, etc.). El Dr. Coll va destacar les dificultats per establir l’estat emocional i els problemes socials i laborals que es presenten. Per això, es necessiten estratègies de RDD, en especial pels usuaris que tenen una voluntat de deixar el ChemSex.\nTambé va donar algunes referències per trobar més informació sobre aquest tema:\nNeptune (Novel Psychoactive Treatment UK Network), que seria considerada la ‘Bíblia del ChemSex’.\nSeimc GESIDA, que realitzen seminaris i han presentat el llibre 99 preguntes clau sobre ChemSex.\nEnergy Control Infodrogas, un lloc web amb informació actualitzada.\nEl llibre sobre ChemSex, de gTt-VIH, publicat el 2017.\nA Barcelona existeixen recursos disponibles als CAS de Sants i de Sarrià, a les Unitats de Salut Mental.\nONGs que disposen de serveis d’atenció psicològica són BCN XCheckpoint i Stop SIDA.\nA continuació, el Dr. Sergio Rodríguez Torres, del Servei d’Hepatologia de l’Hospital Clínic, va explicar la part mèdica de les hepatitis per VHA, sobretot les mesures preventives i les pautes de vacunació. L’hepatitis A és un tipus d’hepatitis que no evoluciona a la cronicitat, però el quadre agut pot ser greu i requerir hospitalització, especialment en individus més grans i/o amb comorbiditats.\nRecentment, l’equip del Dr. Sergio Rodríguez ha publicat un estudi sobre una sèrie de pacients que van ser atesos a l’Hospital Clínic per hepatitis A. En aquesta cohort destacava que en els seus antecedents predominaven els homes que havien tingut sexe amb homes. Les anàlisis filogenètiques moleculars van revelar que tots els pacients estaven infectats per soques del subgenotip IA de l’hepatitis A.\nA més, les soques actuals comprenien 3 grups diferents, prèviament informats de brots en curs al Regne Unit, Berlin i els Països Baixos. Aquestes soques eren filogenèticament diferents a les detectades prèviament a la regió metropolitana de Barcelona. els investigadors concloïen que s’haurien de prendre mesures de control i actualitzar els programes de vacunació adaptats a la comunitat d’HSH.\nEl Dr. Xavier Majó, de l’Agència de Salut Pública de Catalunya, va realitzar la presentació ‘Les persones que s’injecten drogues com a grup de risc: peculiaritats i estructura a Catalunya”. Va començar parlant de drogues, alcohol i tabac i va destacar que fer intervencions breus sempre és important. Va explicar la xarxa assistencial pels usuaris de drogues a Catalunya.\nEn els últims anys, s’ha comprovat una disminució molt important de l’heroïna i de l’ús de la via intravenosa. Molts pacients portadors del VIH es troben ben controlats amb el tractament, però persisteix el repte del diagnòstic del VHC en aquestes poblacions. Els pacients coinfectats tenen més problemes de tractament del VHC i el nombre d’usuaris de drogues tractats pels especialistes hepatòlegs és actualment limitat.\nAl tractar-se d’usuaris de drogues i portadors del VHC, la casuística en el nostre entorn és diferent que en altres països. Aquí són relativament més grans, amb un major temps d’addicció, molta comorbiditat i problemàtica psicosocial. La situació personal és complexa, destacant la soledat, la situació laboral precària (amb més del 50% en atur) i un nivell baix d’estudis (més del 50% només té estudis primaris o sense estudis). En resum, els usuaris de drogues són persones molt malaltes i en el 57% de casos tenen el VHC positiu. La part més positiva és que a Catalunya tenim aproximadament 8.000 pacients tractats amb metadona, una cobertura alta en comparació amb països europeus. Aquesta cobertura facilitaria poder rebre el tractament anti-VHC, però només un baix percentatge ho ha aconseguit.\nTenim controls dels pacients que acudeixen als CRD i les dades observades són: que els majors de 30 anys són el 85%, el 30% no tenen domicili, el 80% són homes i el 60% són espanyols. Aquests controls transversals permeten una informació sobre conductes i estatus del VIH i VHC. Aquestes persones poden accedir fàcilment al tractament substitutiu, però encara existeixen conductes de risc informades en el 12%. Existeixen dades sobre epidemiologia i intervencions que es fan i que es podrien millorar.\nAnalitzant la situació actual de les mesures preventives, el Dr. Majó va manifestar que el tractament d’aquest grup ha de formar part del paquet de mesures de prevenció per evitar nous casos. També va explicar les recomanacions pel diagnòstic i el tractament de les Guies Clíniques de l’EASL, i va parlar de la importància de considerar els determinants socials de la infecció:\nSobre la situació d’estigma i discriminació que pateixen i que augmenta la seva vulnerabilitat.\nLes seves condicions de vida i feina.\nEn els HSH es parla de “slaming” per dir punxar-se droga i en el grup d’usuaris de drogues es parla de “xutar-se”.\nSón una població “sense veu” (fins i tot els seus familiars).\nAmb aquestes idees va concloure la seva presentació per insistir en la necessitat i el dret al tractament dels usuaris de drogues que pateixen una marginació des de fa anys i que amb els coneixements i tractaments actuals haurien de rebre tractament.\nA continuació, el Dr. Roberto Muga, del Servei de Medicina Interna de l’Hospital Trias i Pujol de Badalona i especialista en addiccions, va exposar les seves experiències. Va començar explicant d’on venim, què hem aprés, on estem i reptes futurs. A més de fer una reflexió sobre el que falta i per què hi ha nombrosos pacients que encara no es beneficien del tractament amb AADs.\nEl Dr. Muga va tenir la valentia de comparar els recursos que clàssicament està rebent la infecció per VIH. Per aquesta població s’ha aconseguit disposar “del que faci falta”, com unitats multidisciplinàries. El pacient no precisa desplaçar-se i el tractament del VIH és obligatori. En resum, el tractament del VHC ha estat i continua sent difícil, ja que no es disposa dels mitjans que va tenir el VIH. És important recordar que un percentatge de pacients amb VHC evolucionaran a cirrosi i complicacions greus. Algunes comorbiditats com l’obesitat, l’alcohol o el VIH empitjoren el pronòstic de les persones amb VHC.\nTambé va destacar que l’eliminació passa per tractar i prevenir noves infeccions. Seguidament, el Dr. Muga va documentar la prevalença del VHC i del VIH en els usuaris de drogues atesos en la seva unitat a Badalona i en la Unitat de l’Hospital de Bellvitge. Va ressaltar la importància que té en la progressió de l’hepatopatia i el seu pronòstic. Si a més la persona consumeix alcohol, ho denomina TUA (Trastorn per l’Ús d’Alcohol). A l’estudi i seguiment de 1.300 persones ateses a l’Hospital de Bellvitge i a l’Hospital Trias i Pujol i, analitzant les causes de mort, van observar un increment en els pacients amb ingesta d’alcohol.\nEl Dr. Muga també va comentar els reptes per un tractament eficaç en pacients amb abús de substàncies mitjançant una anàlisi DAFO: debilitats, amenaces, fortaleses i oportunitats.\nAixí mateix, va parlar sobre les investigacions pel futur, preguntant-se cap a on anem. Després de la introducció en el mercat dels nous AADs, Maviret i Vosevi, l’interès es centra en poder obtenir una vacuna protectora i preventiva que reprodueixi les reaccions immunes de les persones que han tingut una negativització espontània del VHC.\nL’última part de la Jornada es va centrar en presentar els tractaments anti-VHC de les persones amb antecedents de consum de drogues, a càrrec de la Dra. Sabela Lens i la Dra. Zoe Mariño, de la Unitat d’Hepatologia de l’Hospital Clínic.\nA les característiques dels usuaris de drogues en el nostre entorn destaca la seva edat, de 15 a 65 anys, el percentatge d’aquells que usen cocaïna és del 9% i d’heroïna és del 0,6%. Molts ja tenen fibrosi avançada en el moment de l’inici del tractament anti-VHC. Els centres públics assistencials pels usuaris de drogues a nivell ambulatori són bons. Segons dades del Pla Nacional sobre Drogues, s’estimen en 40.000 les persones que acudeixin al centre de segon nivell, el 50% d’elles per primer cop. També es van analitzar les barreres que han d’afrontar: no tenen llar estable, estan arrestats o a la presó, realitzen treball sexual (estan en condicions precàries d’economia). El perfil és similar a l’exposat pel Dr. Marco en relació als interns en presons.\nConstitueixen una població heterogènia, donat que comprèn persones que tenen consum actiu i persones que reben tractament substitutiu. S’analitzen les eines de prevenció i la possibilitat de millorar-les. A l’èpica del interferó rebutjaven el tractament, doncs tenien por dels seus efectes. Actualment es important difondre els resultats actuals amb els AAD, els beneficis observats al millorar la supervivència i el nombre de complicacions evitades, així com la millora de la qualitat de vida percebuda i també el benefici del tractament de les manifestacions extrahepàtiques del VHC (les quals poden presentar-se amb hepatitis de caràcter lleu).\nLes conclusions de la presentació de la Dra. Lens van ser les següents:\nLa prevalença d’hepatitis per VHC en els usuaris de drogues és elevada.\nFreqüentment tenen coinfeccions i comorbiditats de tipus mèdic i social.\nEl diagnòstic correcte i la cascada assistencial amb els equips de RD seran eficaços per curar i prevenir nous casos i/o reinfeccions.\nLa Dra. Zoe Mariño va revisar els estudis publicats sobre programes de tractament anti-VHC amb AADs en persones usuàries de drogues. Va comentar les característiques epidemiològiques, els antecedents històrics, per què tractar, i va considerar d’interès mencionar la importància de l’estratègia individual i de l’estratègia de Salut Pública. En resum, no s’han trobat en nombrosos estudis ja publicats els factors que poden influir en la RVS en la població UD, o el que és el mateix, els índexs de RVS dels UD són similars als documentats en la població general.\nL’última presentació va ser realitzada pel Dr. Martín Bonacci, de la Unitat d’Hepatologia de l’Hospital Clínic, qui va parlar de la infecció per VHB i VHE en les persones immunosuprimides. Així mateix, va realitzar una revisió a fons d’ambdós temes i, en especial, la referent a l’hepatitis per VHE va ser molt celebrada per ser més nova i amb àrees encara en investigació.\nTeresa Casanovas, presidenta de l’ASSCAT y hepatòloga\nEn l’eliminació de l’hepatitis vírica ha d’usar-se...\nQuines són les barreres pel tractament de l’hepati...


Comentari de lectures a Twitter | Departament Filologia Catalana\n← Escena teatral escrita per Aina Torres Latorre\nEnunciació subjectiva i comentari acadèmic de textos literaris →\nDins del Projecte d’innovació docent «De l’anàlisi a la producció textual i de la producció a l’anàlisi textual» (UV-SFPIE_RMD17-723532), hem dut a terme una activitat de comentari de lectures a Twitter en l’assignatura «Literatura catalana contemporània», del primer curs del Grau en Filologia Catalana.\nEls estudiants que enceten els estudis del Grau de Filologia Catalana necessiten desenvolupar les competències d’anàlisi i comentari acadèmic de textos, així com les relacionades amb la producció textual. Entre les pràctiques destinades a assolir aquestes competències, hem introduït el comentari de les lectures obligatòries de l’assignatura a través de Twitter.\nPer a la redacció dels tuits, s’han seguir les normes d’ús de Twitter exposades al llibre de Lluch i Nicolàs (2015): Escriptura acadèmica. Planificació, documentació, redacció, citació i models.\nL’activitat s’ha dut a terme durant un període temporal d’intervencions fixat (dues setmanes per a cada lectura), que es correspon amb el moment de lectura i anàlisi de les obres a les classes pràctiques.\nLes etiquetes per a identificar els tuits i poder localitzar-los i recuperar-los per part de qualsevol dels membres del grup són: #LitCat, seguida de, segons els casos, #Verdaguer, #Rodoreda, #JoanFuster i #Monzó.\nLes piulades poden ser de tres tipus:\nLes que extrauen alguna citació de l’obra que hom considera especialment significativa.\nLes que citen fragments de la bibliografia, seguint les normes de citació acadèmica (ús de cometes i atribució d’autoria).\nLes que resumeixen idees sobre l’obra. Han de tenir un caràcter analític, no han de ser opinions o valoracions personals. Tampoc no han de ser un resum de l’argument de l’obra. Poden centrar-se en aspectes tècnics, estilístics, estètics o històrics.\nAmb aquesta pràctica, es treballen aspectes com: la lectura analítica d’obres literàries i de bibliografia crítica; el registre acadèmic; i la producció de textos, amb un èmfasi especial en l’exercici de la capacitat per a sintetitzar continguts i de la concisió expressiva.\nLa xarxa social Twitter s’ha revelat útil i dinàmica per a la pràctica del comentari de les lectures, en paral·lel a d’altres modalitats d’anàlisi, perquè té els avantatges de:\nObligar a sintetitzar idees i conceptes i a practicar la brevetat en l’expressió.\nIntegrar-se en una forma de comunicació que resulta familiar als estudiants.\nPermetre la interacció entre els diferents membres del grup.\nGregori, Carme (2018): «Comentari de lectures a Twitter». Departament de Filologia Catalana. Blog de Docència, 15-09-2018, Enllaç: http://dfcdocencia.blogs.uv.es/2018/09/25/comentari-de-lectures-a-twitter/


Renova el contracte de lloguer just abans d'heretar una casa. Ha d'indemnitzar el propietari si es muda? | Revista\nRenova el contracte de lloguer just abans d’heretar una casa. Ha d’indemnitzar el propietari si es muda?\nSi vols que resolguem el teu cas en la revista EROSKI CONSUMER posa’t en contacte amb nosaltres. Només es respondran i es publicaran les consultes que des de la revista EROSKI CONSUMER considerem més interessants.\n: Renova el contracte de lloguer just abans d'heretar una casa. Ha d'indemnitzar el propietari si es muda?\nEl cuidador també necessita un respir\n"Seria desitjable que la informació de l'aliment fos tan concisa, informativa i clara com es pugués"\nGoogle: més que un cercador\nLa meva dona i jo hem estat uns anys vivint de lloguer i al final de juliol vaig tornar a signar un nou contracte. Fa poc ha mort la mare de la meva dona, que hereta l'habitatge. És possible que ens traslladem allà a viure, però quan ho he comentat amb el propietari diu que hauria d'indemnitzar-lo amb una mensualitat per no haver complert un any de contracte. Això es així?\n/imgs/20131201/consultorio1.jpg Si va signar el contracte el mes de juliol passat, està sotmès a la nova Llei 4/2013 d'Arrendaments Urbans. Aquesta llei concedeix a l'arrendatari el dret de desistir del contracte d'arrendament, una vegada que hagin transcorregut almenys sis mesos, sempre que ho comuniqui a l'arrendador amb una antelació mínima de trenta dies. Sobre si l'ha d'indemnitzar o no, la llei diu que les parts podran pactar en el contracte que, per al cas de desistiment, l'arrendatari haurà d'indemnitzar l'arrendador amb una quantitat equivalent a una mensualitat de la renda en vigor per cada any del contracte que resti per complir. Llegeixi el contracte. Si hi constés, tal com li manifesta el propietari, la seva obligació d'abonar una mensualitat de renda, li suggerim que s'hi oposi i que li ofereixi mitja mensualitat. Per fer-hi, durant el cinquè mes d'arrendament, enviï un burofax certificat al propietari per exercir el seu dret de desistir del contracte al compliment de sis mesos d'arrendament. Ofereixi el pagament de la indemnització que consideri procedent per contracte que, en aquestes circumstàncies, no hauria de ser superior a la meitat d'una mensualitat de renda. Si volgués desistir abans dels sis mesos, llegeixi el contracte i busqui un acord amb l'arrendador, que en aquest cas sí que podria passar per abonar la mensualitat reclamada.


Ho sé tot (Quim Morales)\n2 min. 20/05/2012 00:00\n"Només sé que no sé res", va dir Sòcrates i es va quedar tan ample. Durant molts segles aquesta sentència s'ha repetit com un mantra cada cop que els humans es veien desbordats per les circumstàncies. Però fa anys que les paraules del filòsof no tenen sentit. Ara ho sabem tot. I en sabem molt.\nDe política, per exemple, ningú ens n'ha de donar lliçons. Ja sabem de quin peu calcen els polítics. Governen per saciar l'ànsia de poder i quan pleguen ho deixen tot trinxat. I amb els nostres calés! Que de diners també en sabem un niu. Amb el que hem llegit als diaris i hem escoltat en tertúlies podem impartir classes magistrals de macroeconomia sense rubor. Som autèntics experts en la prima de risc i sabem que si es dispara ens caurà el pèl perquè ens l'esquilarà un perruquer alemany. Sabem que la Comunitat Europea és una entelèquia, un invent fallit en què no ens sentim integrats. Una imitació matussera dels Estats Units amb països que no comparteixen ni llengua ni sentiment patriòtic, ni poden fer-ne propaganda amb superproduccions de Hollywood.\nEn sabem molt de cinema i tenim la capacitat de destruir un film només fent una ullada al cartell. I com dominem el mitjà televisiu! És veure la cara d'un presentador i ja podem diagnosticar quants programes trigaran a petar-se'l. De la ràdio no cal ni parlar-ne. Avui en dia qualsevol es posa davant d'un micro per dir bajanades sobre el Barça. Perquè en sabem tant de futbol! Hem vist prou partits per convalidar el títol d'entrenador. I sabem del cert que a la defensa del Barça hi ha un problema i al mig del camp la cosa no flueix com abans.\nDéu n'hi do si en sabem de coses. Som autèntics erudits i tenim tot el dret d'anar pel món pontificant a tort i a dret. Amb respecte i humilitat, però tampoc gaire. El problema són els altres. Nosaltres ho sabem tot i ells ni tan sols saben que no saben res. Com el pobre Sòcrates. Una pena de filòsof. Sort que, com a mínim, se li donava bé el futbol.


Un estiu molt quiropterològic\nPublicat el Dilluns, 28 Juliol 2014 10:37\nEste estiu el projecte de seguiment de quiròpters (SEQUI) torna amb molta força. Ja haureu vist al butlletí d'agost que tindrem moltes activitats formatives relacionades amb les rates penades.\nLes Pseudemys arriben al Cànyoles\nPublicat el Divendres, 04 Juliol 2014 12:36\nL'any passat vam iniciar un seguiment de tortugues al riu Cànyoles (en col·laboració amb els nostres companys d'ACDEMA) que va aportar dades sobre una comunitat de Mauremys leprosa prou ben estructurada, generant 60 captures amb un sex ratio de 1:1,3 a favor de les femelles.\nEnguany una nova amenaça arriba al Cànyoles: s'ha detectat un exemplar de l'espècie exòtica Pseudemys nelsoni.\nVine a netejar la platja!\nPublicat el Dimecres, 04 Juny 2014 07:36\nS'apropa l'estiu i toca baixar a la platja. L'any passat ens centràrem en les espècies invasores com el Carpobrotus edulis, però enguany vos proposem una jornada coordinada de neteja de residus.\nGandia: Posta sanitaria de Creu Roja del Mareny de Rafalcaid. 09:00\nOliva: Plaça Europa (al costat de la Posta Sanitaria). 09:30-10:00\nAlmassora: Avinguda Passeig de Vora Riu (Platja del Pla de la Torre). 09:00\nValència: parking de la Mona de la platja del Saler. 09:00\nATENCIÓ: El proper 19 de juliol tornarem a la platja del Saler. Eixirem des del Jardí Botànic de València a les 09:00 i ficarem un bus gratuït pels voluntaris. Vos animeu a vindre?\nSeguiment de la qualitat de les aigües. Campanya de primavera\nPublicat el Dimarts, 15 abril 2014 00:00\nRestaurem un tram del Túria amb Gamaser (grup Aguas de Valencia)\nPublicat el Diumenge, 06 abril 2014 07:36\nAmb ànim d'involucrar a la ciutadania en la gestió dels ecosistemes que tenen prop de sa casa, la Fundació Limne i Gamaser (Aguas de Valencia) han iniciat hui un projecte de participació ciutadana enfocat a la conservació del riu Túria al seu pas per Manises i Paterna.\nEl projecte de millora del riu tindrà diverses fases i activitats, però una de les primeres i més importants serà el control de vegetació invasora. Han participat en la jornada 31 voluntaris, que han sigut formats pel personal de Limne i han posat en pràctica tècniques d'eliminació manual de la denominada canya americana (Arundo donax), eliminant 50 m2 de planta invasora.


Appartement Villa Denzo Plescop França - Ofertes d'hotels amb els MILLORS DESCOMPTES EN LÍNIA\n2 Rue Robert Badinter (A207), Plescop, Plescop, França, 56890 - Veure al mapa\nMés informació sobre Appartement Villa Denzo\nTant si es tracta d'un viatge de plaer com si és de negocis, Appartement Villa Denzo és una elecció d'allotjament magnífica quan visiten Plescop. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Appartement Villa Denzo és compromet a que la seva estada sigui el més còmoda possible. Per anomenar algunes de les comoditats de l'hotel, hi ha instal.lacions per a minusvàl.lids, ascensor, àrea de fumadors.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Appartement Villa Denzo és una selecció idònia per a la vostra estada a Plescop.\nTots els tipus de viatgers (27) Parelles (21) Viatgers en solitari (1) Famílies amb infants petits (5)


Moisés Hurtado entrena a Tercera Catalana. De l’elit al Premià de Dalt | Esportiu Maresme\nAmb més de 200 partits en Primera Divisió, l’exjugador del RCD Espanyol, Eibar, Granada i Girona comença la seva carrera com a primer entrenador en la banqueta del CE Premià de Dalt. És llicenciat en Periodisme\nCom diu la cançó: Què fa un noi com tu en un lloc com aquest?\nM’apassiona entrenar tant o més que jugar. Em vaig treure tots els títols necessaris, però em faltava experiència i pràctica. Vaig fer els meus primers passos al Sant Cugat, també amb Manolo Márquez al Sant Andreu, fins que em va sorgir l’oportunitat d’entrenar al Cabrera de Mar.\nCom arribes al Premià de Dalt?\nEm va cridar Agustín per encapçalar un nou projecte esportiu a Premià i vàrem acceptar el grup de treball que hi havia a Cabrera.\n“Entrenar m’apassiona tant o més que jugar. En aquestes categories s’aprèn molt”\nPer què has començat tan a baix? Tens un nom…\nNo m’agrada que em regalin res. A més, no tenia la formació adequada i tampoc podia entrenar com a primer, per això vaig agrair l’oportunitat que em van donar a Cabrera i ara a Premià. És veritat que començar a Tercera Catalana és complicat, sobretot perquè no hi ha jutges de línia i els partits es decideixen moltes vegades per atzar. No obstant això, haig d’admetre que s’aprèn molt en aquesta categoria. En totes…\nA treballar amb el que tens, a treure el millor de tots els jugadors, que són amateurs i estan aquí per hobby. És una tasca més motivacional que competitiva. És molt important crear un gran grup de treball, de convivència, apartar les pomes podrides.\n“El meu millor record amb l’Espanyol va ser el títol de la Copa del Rei i la final de la UEFA”\nQuin nivell hi ha?\nHi ha molts jugadors que haguessin pogut jugar perfectament a TerceraDivisió o en Segona B. Saben jugar, però una altra cosa és saber competir en aquestes categories. Aquí està la dificultat: els camps, els rivals… Jo estic molt content amb el grup que tinc i crec que estan capacitats per pujar de categoria. Si no haguéssim perdut a tres jugadors molt importants al començament de temporada, hauria estat factible l’ascens.\nHas estat molts anys a l’elit. Quins són els teus millors records?\nLa final de la Copa de la UEFA amb l’Espanyol davant el Sevilla el 2007. Encara que la vam perdre i vaig ser expulsat, aquella època amb Valverde com a entrenador va ser molt bonica. El títol de la Copa del Rei enfront del Saragossa un any abans també va ser molt important per a l’entitat. Com a ‘perico’ de tota la vida un títol de tant prestigi em va fer molta il·lusió. I la temporada a l’Olymiacos grec amb Valverde també la recordo amb molt afecte. Sense oblidar-me de la meva etapa a Granada i a Girona, on vaig penjar les botes després d’una lesió de genoll.\nI el futur, Moisés?\nM’agraden els reptes i els bons projectes. Vull créixer com a entrenador i seguir aprenent. I el que hagi d’arribar, ja arribarà.\n20 de febrer de 1981 (37 anys)\n1996-2001 RCD Espanyol\nAnys Equip PJ (g)\n2001-2004 RCD Espanyol B 129 (6)\n2002-2010 RCD Espanyol 146 (3)\n2004-2005 SD Eibar (cedit) 33 (1)\n2010-2011 Olympiacos FC 18 (0)\n2011-2013 Granada CF 18 (0)\n2013- Girona FC 11 (1)\n1997-1998 Espanya sub-16 2 (0)\n2009 Catalunya 1 (1)\nCopa del Rei RCD – Espanyol – Espanya 2005-2006\nCopa Catalunya – RCD Espanyol – Espanya 2005-2006\nSubcampióUEFA – RCD Espanyol – Espanya 2006-2007\nSuperlliga de Grècia – Olympiacos – FC Grècia 2010-2011